Eva Doležalová

PhDr. Eva Doležalová, Ph.D. (* 1. jún 1972, Praha) je česká historička-medievistka.

Je absolventkou Filozofickej fakulty Karlovej Univerzity v Prahe, kde v roku 1996 ukončila magisterské štúdium odboru histórie – pomocné vedy historické a archívnictvo a roku 2004 získala tiež doktorát, pri ktorom obhájila prácu s názvom Prosopografický výzkum svěcenců pražské arcidiecéze z let 13951416.

V súčasnej dobe (2023) pôsobí v Historickom ústave Akadémie vied ČR, kde pracuje ako vedúca a vedecká pracovníčka Oddelenia dejín stredoveku a tiež zástupkyňa riaditeľa, a v Centre medievistických štúdií. Od roku 2002 externe spolupracuje s Ústavom českých dejín FF UK a od r. 2010 vyučuje na Katedre cirkevných dejín a literárnej histórie na Katolíckej teologickej fakulte UK.

Bádateľsky sa špecializuje na stredovekú históriu, najmä na témy z cirkevných dejín, rádového školstva, spolužitia Židov so stredovekou spoločnosťou v českých krajinách a ďalšie. Je autorkou mnohých odborných prác.

Referencie

Iné projekty

Externé odkazy 
 Zoznam prác v Bibliografii dějin českých zemí (Historický ústav AV ČR)
 Poslechněte si sváteční debatu u kulatého stolu – debata v Českom rozhlase (apríl 2019)
 Poslechněte si sváteční debatu u kulatého stolu – debata v Českom rozhlase (júl 2019)
 Historička: Žádná autorita neřekla, jak vypadá Ježíšek. Církev od něj dala ruce pryč – rozhovor v Aktuálně.cz (2021)

Zdroj 

Osobnosti z Prahy
Českí historici
Českí vysokoškolskí pedagógovia
Pracovníci Akadémie vied Českej republiky
Vyučujúci na Karlovej univerzite
Absolventi Filozofickej fakulty Karlovej univerzity